EELNÕU
NARVA LINNAVALITSUS
KORRALDUS
Narva									____.03.2022.a nr _____-k
Avaliku konkursi „Narva Linnavalitsuse Kultuuriosakonna juhataja vaba ametikoha täitmine“ luhtunuks tunnistamine
1. Asjaolud ja menetluse käik
Narva Linnavalitsus kuulutas 10.01.2022 korraldusega nr 28-k välja avaliku konkursi Narva Linnavalitsuse Kultuuriosakonna juhataja vaba ametikoha täitmiseks. Konkursil osalemiseks määratud tähtajaks 24.01.2022 laekusid sooviavaldused 15 kandideerijalt. Nendest 4 pääses vestlusvooru. Vestlusvooru tulemusena selgus kandidaat kelle haridus, töökogemus, teadmised ja oskused vastasid kandidaatidest enim teenistusülesannete täitmiseks kehtestatud nõuetele määral, mis võimaldaks tal teenistusülesandeid täita parimal võimalikul viisil. Kuid arvestades asjaolu, et parim kandidaat deklareeris soovimatust asuda ametikohale, jääb konkursi võitja välja selgitamata.
Konkursikomisjon otsustas 22.03.2022 istungil loobuda kandidaadi esitamisest juhataja ametikohale nimetamiseks. Seetõttu tuleb kuulutada konkurss luhtunuks.
2. Õiguslikud alused
Avaliku teenistuse seadus § 19 lg 2. 
3. Otsus
Tunnistada luhtunuks Narva Linnavalitsuse 10.01.2022 korraldusega nr 28-k väljakuulutatud avalik konkurss Narva Linnavalitsuse Kultuuriosakonna juhataja vaba ametikoha täitmiseks.
4. Rakendussätted
4.1. Korraldus jõustub seadusega sätestatud korras.
4.2. [bookmark: _GoBack]Korraldust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

